Аднак нават наяўнасць адзінага падыходу сярод рэфарматараў не значыла б, што Вялікую Хартыю можна смела запісваць у помнікі гісторыі брытанскага права. Сітуацыя ўскладняецца пазіцыяй правячага кабінета. Торы будуць да канца сабатаваць перамены. Кансерватары па выніках майскіх выбараў маюць у парламенце дэпутацкую большасць, хаця за іх прагаласавала толькі 37 працэнтаў выбаршчыкаў. Таму перспектыва адмовы ад Хартыі і, як следства, адмова ад мажарытарнай сістэмы выбараў не абяцаюць партыі Дэвіда Кэмерана нічога добрага.